**Küsimusleht nr 173**

**Eesti kolhooside rajamisest ja algusaastaist**

Käesolev küsimuskava koostati abistamaks ja suunamaks muuseumi kirjasaatjaid, kellel on huvi oma kodukoha uuema ajaloo ja eluolu uurimise vastu.

Järgnevate küsimuste abil, mis kaugeltki ei ammenda antud teemat, püüame selgusele jõuda mõningaid kolhooside loomise ajajärgu kuuluviad asjaoludes. Eelkõige on need taolised tõsiasjad, millele ei anna vastust n.ö. ametlik materjal (mitmesugused dokumendid, asuanded), mida säilitatakse arhiivides. Meid huvitab, kuidas eesti talupoeg suhtus uude nähtusse, milleks tema jaoks oli kolhoos. Me tahame teada, kuidas konkreetne väike majand sisemiselt tööle hakkas, kuidas töö korraldati, kuidas suhtuti kollektiivsesse töösse. Loomulikult huvitab meid võimalikult tõepärane, aus materjal, mida on võimalik tolleaegseilt kolhooside asutajaliikmeilt praegu veel saada. Siin oleks hea, kui Te ühelt poolt koguksite ainest tolleaegseilt juhtivatelt töötajailt, teiselt poolt aga kolhoosi reatöötajailt. Töö koostamisel ja küsimustele vastamises ärge niivõrd esitage aruandeid ametlikest dokumentidest (need säilivad nagunii), kuivõrd just inimestelt kogutut. Väga väärtuslikud oleksid Teie poolt tööle lisatud kolhoosnike igapäevased tööraamatud või päevaraamatud, kuhu pandi kirja iga päev tehtud töö hulk ja nimetus ning ka muid märkmeid. Hindamatud on kõik tollest ajajärgust pärit fotod, eriti muidugi need, kus näeme tegelikku tolleaegset töötegemist, inimesi põllul, farmis. Toredad oleksid fotod mõnest kolhoosi külvi- või lõikuspeost, samuti kolhoosielu muudest tähtsündmustest (uued hooned, mõni uus põllutöömasin, esimene traktor, auto või kombain jne). Esitatav materjal olgu pigem kare ja tõepärane kui sile ja igav.

Ootame tänuga Teie vastuseid.

1. Kus asus ja millist ala (ainult üks küla – nimetada; paar küla – nimetada; rohkem – nimetada) hõlmas Teie poolt uuritav kolhoos?
2. Millal (kuupäev ja aasta) loodi see kolhoos?
3. Kus toimus asutamiskoosolek? Kuidas see läbi viidi? Kes sellest osa võtsid ja kes seal esines?
4. Millise nime sai kolhoos? Kuidas nimepanek toimus?
5. Kuidas külas oli varem loodud initsiatiivgrupp, kelle ülesandeks oli kolhoosi asutamisele kaasa aidata? Kes sinna kuulusid? Kuidas ülejäänud külarahvas neisse suhtus?
6. Milline oli külarahva suhtumine üldse kolhoosi loomise mõttesse? Kas Teie arvates ja mäletamist mööda oli märgatavaid erinevusi jõukate, keskmiste ja vaeste talupidajate suhtumises?
7. Mitu peret astus esialgu kolhoosi? Kui suure osa moodustas see küla peredest?
8. Juhul kui esialgu kolhoosi astunud perede arv oli väike, siis millal enamik küla inimesi kolhoosi liikmeks astus ja miks just siis?
9. Millisesse tallu ja miks loodi kolhoosi kontor?
10. Kes valiti kolhoosi juhtkonda (esimees, raamatupidaja, brigadirid jt)? Kes esitas nende kanditatuurid (eriti esimehe oma)? Kas külarahvas pidas neid sobivaiks inimesteks nendele kohtadele? Kas nad olid kohalikku päritolu? Kui ei, siis miks?
11. Kes valiti kolhoosi juhatusse? (nende päritolu ja autoriteet külarahva seas)
12. Kuidas toimus varade tegelik ühistamine? Kes seda korraldas ja läbi viis?
13. Kuhu koondati kolhoosi ühisvara? Palju ja mida iga pere kolhoosi pidi andma? Kas see sõltus talu jõukusastmest või millestki muust?
14. Kas tuli mõnel juhul kasutada sundvõõrandamist?
15. Kui palju ja milliseid loomi oli kolhoosil alguses? Kuhu need ühistatud loomad koondati? Kas talitajateks olid reeglina selle talu inimesed, kuhu loomad toodi või teised külainimesed?
16. Kuhu ja miks koondati küla ühistatud seemnevili? Kus hoiti kolhoosi esimest uudsevilja? Kas samas oli ka viljakuivati?
17. Kui palju oli kolhoosil esimesel aastal
18. maad kokku
19. sellest põllumaad
20. sellest heinamaad
21. sellest karjamaad
22. Kas noorel kolhoosil oli:
23. sepikoda
24. veski
25. puutöökoda
26. muud
27. Kirjeldage lühidalt kolhoosi masinaparki ja tööriistu (kas kolhoosil oli traktoreid, autosid, aurukatlaid, rehepeksumasinaid jne)?
28. Kuidas toimus töö tegelik korraldamine noores kolhoosis? Kirjeldage mõnda vabalt valitud tööpäeva?
29. Milline oli külarahva suhtumine kolhoositöösse? Kuidas üldse suhtuti kollektiivsesse töösse. Tuua välja täheldatud erinevusi näiteks noorte ja vanade jne vahel (kui neid esines).
30. Kuidas olid lood töödistsipliiniga? Kas tööpäeva algus ja lõpp ning lõunavaheaeg olid täpselt paika pandud ning kas neist peeti kinni? Kas talvine ja suvine tööpäev erinesid teineteisest? (Kas suvisel ajal ka keskhommikut peeti?)
31. Kes ja kuidas panid paika kolhoosnike töö tasustamise normid? Kas esimese kolhoosiaasta töötasu rahuldas kolhoosi liikmeid või loodeti rohkem saada?
32. Kuivõrd väikelaste emad said osa võtta ühistööst? Kas neile tehti järeleandmisi normidest? Kas asutati kolhoosi lasteaedu?
33. Millal Teie kolhoos ühendati naaberküla pisikolhoosiga? Kuidas sellesse suhtuti Teie kolhoosis ja kuidas naabrite juures? Selle põhjused?
34. Kes selles suuremas majandis esimeheks valiti? Kust ta pärines? Suhtumine uude edimehesse?
35. Kas Te kolhoos 1950. aastate algul üritati taluhooneid kokku vedada, et luua uus, tolleaegsete arusaamade kohaselt õige kolhoosikeskus?
36. Kuivõrd tolleaegse 2-3 küla hõlmav kolhoos üldse suutis oma vahenditega ehitada ja mida nimelt?
37. Kuidas kujunesid välja kolhoosi majanduslikud allkeskused (farmid, töökojad, kuivatid, laod jne.) Millest sõltus nende asukoha valik?

Koostas Heiki Pärdi